Målselv kirke

Målselv kirke er en arbeidskirke fra 1978 i Målselv kommune i  Troms fylke. Kirken er bygd i betong og tegl og har 360 plasser. Arkitekt for kirken var Harry Gangvik.

 Tidligere kirker 
Målselvdalen ble kolonisert på siste halvdel av 1700-tallet særlig av tilflyttere fra Helgeland, Østerdalen og Gudbrandsdalen. Nærmeste kirke var da i Lenvik. Fogden Jens Holmboe støttet søknad om egen kirke. I 1853 ble Målselv eget prestegjeld og den første fastboende presten var Johan Ernst Welhaven.

Målselv kirke ligger på Storbakken, og er den tredje kirken som ligger omtrent på denne plassen. Den første kirken sto ferdig i 1825 etter at kolonistene i Målselvdalen hadde fått lov til å reise en kirke ved kongelig resolusjon av 11. januar 1820.Målselvdalen : et 150-års-minne, 1939, s. 20 Kirken ble imidlertid ikke innviet og tatt i bruk før i 1829.Sæter, Ivar: Maalselvdalen: Maalselv og Øverbygd herreder s. 169, Grøndahl, 1926 Dette var en åttekantet kirke som stod noe nord for dagens kirke. Den hadde prekestolsalter og ble prekestolen ble flyttet ned i Welhavens tid fordi han skal ha blitt mens holdt preken. Den fikk oppvarming med vedovner i 1863.

Denne åttekantede kirken fra 1825 ble i 1883 erstattet av en stor, hvitmalt kirke som stod omtrent der dagens kirke står. Denne kirken hadde hele 800 sitteplasser, betydelig større enn den forrige. Den fikk elektrisk lys i 1925 og på 1950-tallet ble den vesentlig restaurert. Den brant ned etter et lynnedslag 29. juni 1972. Lynnedslaget skjedde under det kraftige tordenværet som oppsto under hetebølgen i slutten av juni. Døpefonten, kirkesølvet, bilder, stoler, arkiv og annet løst ble redde ut.Ny kirke skal reises på branntomta i Målselv Bladet Tromsø, 1. juli 1972

 Dagens kirke 
Seks år senere, i 1978, ble dagens kirke vigslet av biskop Kristen Kyrre Bremer.Da kirka ble innviet Troms Folkeblad, 21. mars 1978 Altertavlen var malt av Marit Aabel Bjørneboe. Denne ble byttet ut i 1996. Tavlen ble lagd av Ulf Dreyer, som også har lagd glassmaleriene i kirken.

 Referanser 

 Litteratur 

 Ronny Trælvik og Lill-Karin Nyland, Kirkene i Troms, bind I. Bok i Nord, 2015. S. 232–239


 Eksterne lenker 


 Målselv og Øverbygd menigheter 

Kategori:Kirker i Målselv
Kategori:Kulturminner i Målselv
Kategori:Norske kirker fra 1978
Kategori:Kirker i Senja prosti